કોલાટની એક મહિલા દર્દીને અમદાવાદની ખાનગી હોસ્પિટલમાં દાખલ કરાઈ હતી જ્યાં આ બહેનને કોંગો ફીવર હોવાનું સામે આવ્યું હતું પછી સારવાર દરમિયાન તેમનું મોત નીપજ્યું હતું સાથે અન્ય એક ડોક્ટર અને ત્રણ નર્સને પણ ચેપ લાગ્યો હતો જેમાં એક ડોક્ટરનું પણ મોત નીપજ્યું હતું. મ્યુનિ. ના સત્તાવાર સૂત્રો જણાવે છે કે, ૨૦મીએ સુરેન્દ્રનગરની એક વૃદ્ધાનું મૃત્યુ નીપજ્યું હતુ પછી કોંગો ફીવર શંકાસ્પદ લાગતા તેમનું સેમ્પલ પુના વાયરોલોજી લેબોરેટરી ખાતે મોકલાયું હતું જ્યાં ૨૪મીએ તેમનો રિપોર્ટ પોઝિટિવ આવ્યો હતો પછી તેમના સંપર્કમાં આવેલા તબીબી સ્ટાફની તપાસ કરાઇ હતી તો બે ડોક્ટર અને બે પેરામેડિકલ સ્ટાફની મહિલાઓને તાવના લક્ષણો જણાયા હતા.